IN VIGILIA B. MAIOLI, Hymnus ad Vesperas. VICTORIS Agni sanguine Dies sacratus hodie: Fusus suppremo lumine, Gemina pollens lampade. Ecce paschale gaudium Fulget per omne seculum; Magni Maioli transitum, Vitam simul  meritum Pangat clerus  populus, Maxime grex Monasticus: Quo nil habuit dulcius, Dum esset terris positus. Præcedit Christus patiens, Maiolus illum confitens Sequitur, recto tramite, Dei præuentus munere. (...) Patriarcharum solidam Fidem, opere coluit: Quod chorus vatum cecinit, Fideli fide credidit. Ordinis Apostolici Sectando sacra dogmata, Factus est Pater inclytus Ipse vir Apostolicus. Cuius clara confessio Coronatur martyrio, Decertando legitime, Subacto mundi principe. Templum ipse virgineum (...) Pectus sacrauit proprium, Cœlestis vitæ nuntius Recte vocatur Angelus. Quorum gaudet nominibus Pater noster egregius, His nos iungat in æthera Christi fauente gratia. Cui sit laus  gloria Tollenti mundi crimina: Cum Patre  sancto Spiritu, In sempiterna secula. Amen. Hymnus in Nocturnis. CHRISTE cunctorum via, lux sanctorum, Precibus sacris venerandi Patris Magni Maioli populo fideli Gaudia pacis Mitte de cœlis, veniamque nostris Largire culpis, ..... Adsit  nobis gratia perennis Spiritus almi. Cuius protecti munere potenti, Patrum exemplis, meritisque celsis Pariter arctum mereamur altum Scandere regnum. Gloria Patri, genitæque proli, Et tibi compar vtriusque semper Spiritus alme, Deus vnus omni Tempore secli. Amen. In Laudibus, Hymnus. MAIOLE consors procerum Regum Regi placentium; Inter cœlestes aulicos Diuinitatis conscios. Honoris priuilegio Cœtu iunctus monastico: Sed  choris angelicis Frueris aula luminis. Vnde Pater nos respice, Pressos peccati pondere: Depone grauem sarcinam, Læuiga conscientiam. Hic fascibus depositis Mortis solutos vinculis: Iunge nos tuos seruulos Monachis præstantissimis. Cum quibus nos perpetua Possideamus gaudia: Christi fauente gratia Per infinita secula. Amen. Ad secundas Vesperas, Hymnus. CHRISTE cunctorum pariter tuorum Palmitum vitis, Deus alme nobis Præbe Maioli celebrare tanti Festa patroni. Quem tibi nostris placuit diebus, Pluribus signis meritisque dignis, Regibus coram hominumque turmis Glorificare. Annuas istisque sic interesse Gaudiis nos perpetuis  amplis Pro reis gestis merito carere Vt nequeamus. Quæsumus rector pietatis auctor, Noster hic pastor tibi sit precator, Quo tua nobis pietate cunctis Crimina dones. Cuius in tanto pia vota festo Congruit nobis iugiter canendo, Insuper paschæ tibi duplicatas Soluere laudes. Trinitas Deus vnus atque summus, Sit tibi Rex gloria sempiterna, Qui regis tanta bonitate cuncta Omne per æuum, Amen.